**

**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PODSTRANA**

**OPĆINA PODSTRANA**

**Općinsko vijeće**

**PREDMET:** Prijedlog Odluke o visini naknade za sudjelovanje u radu Općinskog vijeća

**PRAVNI TEMELJ:** Zakon o lokalnoj i područnoj (regionalnoj) samoupravi, Statut Općine Podstrana

**NADLEŽNOST ZA**

**DONOŠENJE:** Općinsko vijeće

**PREDLAGATELJ:** Općinski načelnik

**STRUČNA OBRADA:** Upravni odjel za pravne poslove i strateško upravljanje

**PREDMET: Obrazloženje prijedloga Odluke o visini naknade za sudjelovanje u radu Općinskog vijeća**

Zakonom o lokalnoj i područnoj (regionalnoj) samoupravi („Narodne novine“ broj 363/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19, i 144/20) u članku 31. propisano je da član predstavničkog tijela dužnost obavlja počasno i za to ne prima plaću, ali da ima pravo na naknadu u skladu s odlukom predstavničkog tijela.

Člankom 31.a istog Zakona određeno je ograničenje visine naknada koje mogu dobivati članovi predstavničkog tijela pa je tako određeno da se naknada za rad u predstavničkom tijelu i radnim tijelima predstavničkog tijela u neto iznosu po članu predstavničkog tijela tako da ukupna godišnja neto naknada po članu predstavničkog tijela u općini s više od 10.000 do 20.000 stanovnika ne smije iznositi više od 10.000,00 kuna, odnosno primjenom fiksnog tečaja konverzije 7,53450, više od 1.327,23 EUR.

Istim člankom 31. a u stavku 2. određeno je da se naknada za predsjednika predstavničkog tijela može odrediti u iznosu uvećanom za najviše 50%, a za potpredsjednika u iznosu uvećanom za najviše 30% pripadajuće naknade utvrđene u prethodnom stavku istog članka.

Visina naknade vijećnicima Općinskog vijeća Općine Podstrana uređena je Odlukom o visini naknade za sudjelovanje u radu Općinskog vijeća od 13. veljače 2012.godine, objavljeno u „Službenom glasniku Općine Podstrana“ broj 05/12, i iznosi 500,00 kuna neto, odnosno primjenom fiksnog tečaja konverzije 7,53450 ista iznos 66,36 EUR neto.

Obzirom na navedeno, predlaže se donijeti novu Odluku o visini naknade za sudjelovanje u radu Općinskog vijeća kojom će se pitanje naknade članovima predstavničkog tijela, predsjedniku i potpredsjedniku predstavničkog tijela, uskladiti s odredbama Zakona o lokalnoj i područnoj (regionalnoj) samoupravi („Narodne novine“ broj 363/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19, i 144/20), na način:

* da se naknada predsjedniku Općinskog vijeća utvrdi u iznosu od 150,00 EUR neto
* da se naknada potpredsjedniku Općinskog vijeća utvrdi u iznosu od 120,00 EUR neto
* da se naknada ostalim članovima Općinskog vijeća utvrdi u iznosu od 100,00 EUR neto

Slijedom navedenog, predlaže se donijeti sljedeći akt:

Na temelju članka 35. Zakona o lokalnoj i područnoj (regionalnoj) samoupravi („narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak pročišćenog teksta, 123/17, 98/19 i 144/20) te članka 30. Statuta Općine Podstrana („Službeni glasnik Općine Podstrana“ broj 07/21, 21/21, 04/23) Općinsko vijeće Općine Podstrana na 19. sjednici održanoj dana 19. srpnja 2023. godine donosi

**ODLUKA**

**o visini naknade za sudjelovanje u radu Općinskog vijeća**

**Članak 1.**

Ovom Odlukom utvrđuje se naknada članovima Općinskog vijeća za sudjelovanje u radu Općinskog vijeća te način isplate istih.

**Članak 2.**

Članovi Općinskog vijeća imaju pravo na naknadu za sudjelovanje u radu Općinskog vijeća.

**Članak 3.**

Naknada iz članka 2. ove Odluke predsjedniku Općinskog vijeća pripada u iznosu od 150,00 EUR, potpredsjedniku Općinskog vijeća u iznosu od 120,00 EUR neto te ostalim članovima Općinskog vijeća u iznosu od 100,00 EUR neto, po sjednici kojoj su nazočili.

**Članak 4.**

Član Općinskog vijeća koji neopravdano napusti sjednicu ili bude udaljen sa sjednice ne ostvaruje pravo na naknadu za sudjelovanje u radu Općinskog vijeća.

**Članak 5.**

Članovima Općinskog vijeća koji službeno putuju radi obavljanja poslova i zadaća iz samoupravnog djelokruga Općine pripada pravo i na dnevnicu i naknadu putnih troškova, sukladno posebnom propisu kojim se uređuje porez na dohodak.

**Članak 6.**

Sredstva za isplatu naknada iz članka 4. i 5. ove Odluke te doprinosa i poreza za iste osiguravaju se u proračunu Općine Podstrana.

**Članak 7.**

Ova Odluka stupa na snagu osmog dana od dana objave u „Službenom glasniku Općine Podstrana“.

Danom stupanja na snagu ove Odluke prestaje važiti Odluka o visini naknade za sudjelovanje u radu Općinskog vijeća („Službeni glasnik Općine Podstrana“ broj 05/2012).

KLASA: 024-02/23-01/10 Predsjednik

URBROJ: 2181-39-01-23-06 Općinskog vijeća:

Podstrana, 19. srpnja 2023. godine Tomislav Buljan